open-index/open-wikipedia-markdown huggingface dataset:
प्रौद्योगिकी का इतिहास

right|thumb|300px|चक्र (पहिया) का आविष्कार ४००० ईसा पूर्व हुआ। यह संसार का सबसे अधिक उपयोगी प्रौद्योगिकी सिद्ध हुई है

**प्रौद्योगिकी का इतिहास** वस्तुत: उपयोगी वस्तुतों का निर्माण करने में प्रयुक्त उपकरणों एवं तकनीकों (tools and techniques) के खोज का इतिहास है। यह मानवता के इतिहास से कई अर्थों में समान है। प्रौद्योगिकी के इतिहास और विज्ञान के इतिहास में घनिष्ठ सम्बन्ध है। प्रौद्योगिकी ने वैज्ञानिक शोधों (विशेषकर आधुनिक युग में) के लिये मार्ग बनाया है तो वैज्ञानिक जानकारियों ने नयी प्रौद्योगिकी के विकास का रास्ता साफ किया है।

एक तरफ प्रौद्योगिकीय वस्तुएँ (Technological artifacts) अर्थव्यवस्था की उपज हैं तो दूसरी तरफ वे आर्थिक प्रगति के साधन (कारक) भी हैं। प्रौद्योगिक नवाचार समाज के सांस्कृतिक परम्पराओं से प्रभावित होता है और इसे प्रभावित भी करता है। वैज्ञानिक नवाचार से सैनिक शक्ति के विकास में मदद मिलती है।

## चार चरण
*(१) वैज्ञानिक क्रांति के पूर्व

*(२) प्रथम औद्योगिक क्रान्ति

*(३) द्वितीय औद्योगिक क्रांति

*(४) सूचना क्रांति

## इन्हें भी देखें
right|thumb|300px|'पफिंग डेविल' (Puffing Devil) नामक वाहन (1801)
* वैज्ञानिक क्रांति
* प्रथम औद्योगिक क्रान्ति
* द्वितीय औद्योगिक क्रांति
* रासायनिक इंजीनियरी का इतिहास
* विद्युत प्रौद्योगिकी का इतिहास
* भारतीय विज्ञान एवं प्रौद्योगिकी का इतिहास
* औषधि एवं स्वास्थ्य प्रौद्योगिकी का इतिहास
* अभिकलन का इतिहास
* क्रांजबर्ग के प्रौद्योगिकी के नियम
* वाणिज्यिक क्रांति

## बाहरी कड़ियाँ
* प्रौद्योगिकी सफल होने पर ओझल हो जाती है (गंगानन्द झा)
* युद्धमें तकनीक का बढ़ता दखल: जीतने के लिए नीति, कौशल जरूरी (शुकदेव प्रसाद)
* Level of Agricultural Technology in India (1757–1857)
* An Encyclopaedia of the history of technology (Google book By Ian McNeil)
* Electropaedia on the History of Technology
* Technology in the 1900's - This is a very good site for looking at Technology in the 1900s (20th century)
* MIT 6.933J – The Structure of Engineering Revolutions. From MIT OpenCourseWare, course materials (graduate level) for a course on the history of technology through a Thomas Kuhn-ian lens.
* Concept of Civilization Events. From Jaroslaw Kessler, a chronology of "civilizing events".
* Ancient and Medieval City Technology


श्रेणी:प्रौद्योगिकी की समयरेखा
अत्यधिक निम्न घनत्व कोलेस्ट्रॉल

कोलेस्ट्रॉल रक्त में घुलनशील नहीं होता है। उसका कोशिकाओं तक एवं उनसे वापस परिवहन लिपोप्रोटींस नामक वाहकों द्वारा किया जाता है। निम्न-घनत्व लिपोप्रोटीन या एलडीएल, बुरे कोलेस्ट्रॉल के नाम से जाना जाता है। उच्च-घनत्व लिपोप्रोटीन या एचडीएल, अच्छे कोलेस्ट्रॉल के नाम से जाना जाता है। ट्राइग्लीसिराइड्स एवं Lp (a) कोलेस्ट्रॉल के साथ ये दो प्रकार के लिपिड, कुल कोलेस्ट्रॉल की मात्रा बनाते हैं, जिसे रक्त परीक्षण के द्वारा ज्ञात किया जा सकता है।

अतिन्यून घनत्व लिपोप्रोटीन (*वेरी लो डेनसिटी लिपोप्रोटीन्स*) शरीर में लिवर से ऊतकों और इंद्रियों के बीच कोलेस्ट्रॉल को ले जाता है। वी एल डी एल कोलेस्ट्रॉल, एल डी एल कोलेस्ट्रॉल से ज्यादा हानिकारक होता है। यह हृदय रोगों का कारण बनता है।

## सन्दर्भ

कोलेस्ट्रॉल, अत्यधिक निम्न घनत्व
बरनावा

**बरनावा** या **वारणावत** मेरठ से ३५ किलोमीटर दूर और सरधना से १७ कि.मी बागपत जिला में स्थित एक तहसील है। इसकी स्थापना राजा अहिबरन ने बहुत समय पूर्व की थी। यहां महाभारत कालीन **[[लाक्षागृह|लाक्षाग्रह]]** चिन्हित है। लाक्षाग्रह नामक इमारत के अवशेष यहां आज एक टीले के रूप में दिखाई देते हैं। महाभारत में कौरव भाइयों ने पांडवों को इस महल में ठहराया था और फिर जलाकर मारने की योजना बनायी थी। किन्तु पांडवों के शुभचिंतकों ने उन्हें गुप्त रूप से सूचित कर दिया और वे निकल भागे। वे यहां से गुप्त सुरंग द्वारा निकले थे। ये सुरंग आज भी निकलती है, जो हिंडन नदी के किनारे पर खुलती है। इतिहास अनुसार पांडव इसी सुरंग के रास्ते जलते महल से सुरक्षित बाहर निकल गए थे। जनपद में बागपत व बरनावा तक पहुंचने वाली कृष्णा नदी का यहां हिंडन में मिलन होता है।

उल्लेखनीय है कि पांडवों ने जो पाँच गाँव दुर्योधन से माँगे थे वह गाँव पानीपत, सोनीपत, बागपत, तिलपत, वरुपत (बरनावा) यानि पत नाम से जाने जाते हैं। जब श्रीकृष्ण जी संधि का प्रस्ताव लेकर दुर्योधन के पास आए थे तो दुर्योधन ने कृष्ण का यह कहकर अपमान कर दिया था कि "युद्ध के बिना सुई की नोक के बराबर भी जमीन नहीं मिलेगी।" इस अपमान की वजह से कृष्ण ने दुर्योधन के यहाँ खाना भी नहीं खाया था। वे गए थे महामुनि विदुर के आश्रम में। विदुर का आश्रम आज गंगा के उस पार बिजनौर जिले में पड़ता है। वहां पर विदुर जी ने कृष्ण को बथुवे का साग खिलाया था। आज भी इस क्षेत्र में बथुवा बहुतायत से उगता है।

## लाक्षागृह
महाभारत कालीन **[[लाक्षागृह|लाक्षाग्रह]]** चिन्हित है। लाक्षाग्रह नामक इमारत के अवशेष यहां आज एक टीले के रूप में दिखाई देते हैं। महाभारत में कौरव भाइयों ने पांडवों को इस महल में ठहराया था और फिर जलाकर मारने की योजना बनायी थी। किन्तु पांडवों के शुभचिंतकों ने उन्हें गुप्त रूप से सूचित कर दिया और वे निकल भागे। वे यहां से गुप्त सुरंग द्वारा निकले थे। ये सुरंग आज भी निकलती है, जो हिंडन नदी के किनारे पर खुलती है। इतिहास अनुसार पांडव इसी सुरंग के रास्ते जलते महल से सुरक्षित बाहर निकल गए थे।
## चित्र दीर्घा


चित्र:Barnava (18).JPG|गुफ़ा के अंदर
चित्र:Barnava (17).JPG|लाक्षागृह की गुफा
चित्र:Barnava (4).JPG|लगा एक शिलालेख
चित्र:Barnava (8).JPG|टीले से आती लंबी सीढ़ियां
चित्र:Barnava (1).JPG|स्थल का प्रवेशद्वार

* विकिमैपिया पर देखें

## आवागमन
बरनावा जाने के लिए मेरठ से शामली रोड होते हुए बरनावा रोड द्वारा रास्ता है। यहां के लिये उत्तर प्रदेश राज्य सड़क परिवहन निगम की बसें चलती हैं।

## सन्दर्भ

श्रेणी:मेरठ
श्रेणी:हिन्दी विकि डीवीडी परियोजना
निम्न घनत्व कोलेस्ट्रॉल

कोलेस्ट्रॉल रक्त में घुलनशील नहीं होता है। उसका कोशिकाओं तक एवं उनसे वापस परिवहन लिपोप्रोटींस नामक वाहकों द्वारा किया जाता है। निम्न-घनत्व लिपोप्रोटीन या एलडीएल, बुरे कोलेस्ट्रॉल के नाम से जाना जाता है। उच्च-घनत्व लिपोप्रोटीन या एचडीएल, अच्छे कोलेस्ट्रॉल के नाम से जाना जाता है। ट्राइग्लीसिराइड्स एवं Lp(a) कोलेस्ट्रॉल के साथ ये दो प्रकार के लिपिड, कुल कोलेस्ट्रॉल की मात्रा बनाते हैं, जिसे रक्त परीक्षण के द्वारा ज्ञात किया जा सकता है।

न्यूनघनत्व लिपोप्रोटीन (*लो डेनसिटी लिपोप्रोटीन्स*) कोलेस्ट्रॉल को सबसे ज्यादा नुकसानदायक माना जाता है। इसका उत्पादन लिवर द्वारा होता है, जो वसा को लिवर से शरीर के अन्य भागों मांसपेशियों, ऊतकों, इंद्रियों और हृदय तक पहुंचाता है। यह बहुत आवश्यक है कि एल डी एल कोलेस्ट्रॉल की मात्रा कम रहे, क्योंकि इससे यह पता चलता है कि रक्त के प्रवाह में कोलेस्ट्रॉल की मात्रा आवश्यकता से अधिक हो गई है। ऐसे में यह रक्तनली की दीवारों पर यह जमना शुरू हो जाता है और कभी-कभी नली के छिद्र बंद हो जाते हैं। परिणामस्वरूप हार्टअटैक की संभावना बढ़ जाती है। राष्ट्रीय कोलेस्ट्रॉल नियंत्रण कार्यक्रम के अनुसार शरीर में एल डी एल कोलेस्ट्रॉल का स्तर १०० मिली ग्राम/डीएल से कम होना चाहिए। एलडीएल (बुरा) कोलेस्ट्रॉल अत्यधिक होता है, तो यह धीरे-धीरे हृदय तथा मस्तिष्क को रक्त प्रवाह करने वाली धमनियों की भीतरी दीवारों में जमा होता जाता है। यदि एक थक्का (क्लॉट) जमकर संकरी हो चुकी धमनी में रुकावट डाल देता है, तो इसके परिणामस्वरूप हृदयाघात या स्ट्रोक हो सकता है।

## सन्दर्भ

श्रेणी:कोलेस्ट्रॉल
बीरबानी

**बीरबानी** शब्द का प्रयोग प्राय: हरियाणा और पश्चिमी उत्तर प्रदेश में महिलाओं के लिए किया जाता हैं।

श्रेणी:हरियाणा
CAS संख्या

**CAS (कैस) पंजीकरण संख्या**, रासायनिक तत्वों, यौगिकों, पॉलिमरों, जैविक अनुक्रमों, मिश्रणों और मिश्र धातुओं के लिए एक अद्वितीय संख्यात्मक पहचान है। इसे **कैस संख्या**, CAS RNs या CAS #s भी कहा जाता है।

कैमिकल एबस्ट्रैक्ट्स सर्विस (Chemical Abstracts Service-CAS) (हिन्दी अनुवादः रासायनिक सार सेवा), अमेरिकन कैमिकल सोसायटी का एक प्रभाग है जो हर ज्ञात रसायन को एक अद्वितीय पहचान संख्या प्रदान करती है। इस पूरी कवायद का उद्देश्य डाटाबेस खोजों को और अधिक सुविधाजनक बनाना है, क्योंकि अक्सर एक रसायन के कई नाम होते हैं। लगभग सारे अणु डाटाबेस आज कैस संख्या के द्वारा खोज की अनुमति देते हैं।

सितम्बर 2009 तक, कैस रजिस्ट्री में 5 करोड़ से अधिक कार्बनिक और अकार्बनिक पदार्थ और 6.1 करोड़ से अधिक अनुक्रम थे और जिसमें प्रत्येक सप्ताह लगभग 50,000 नई संख्याओं की वृद्धि हो रही है। कैस इन रसायनों के डाटाबेस कैस रजिस्ट्री, का अनुरक्षण और विक्रय भी करता है।

## सन्दर्भ

श्रेणी:रसायन शास्त्र
यूरोपीय उत्सर्जन मानक

thumb|right|उत्सर्जित गैसें, घोर हानिकारक होने के बावजूद बहुत वर्षों पूर्व जितनी विषैली थीं, उससे कहीम कम आज विषैली हैं।
[thumb|right|200px|[डीज़ल|डीजल कारों के लिये यूरोपीय उत्सर्जन मानक की प्रगति दर्शाती सरलीकृत सारणी]]
thumb|right|200px|पेट्रोल कारों के लिये यूरोपीय उत्सर्जन मानक की प्रगति दर्शाती सरलीकृत सारणी। ध्यान दें कि यूरो-५ से पूर्व कोई पी.एम. सीमाएं नहीं थीं।
**यूरोपीय उत्सर्जन मानक** (अंग्रेज़ी:*यूरोपियन एमिशन स्टेंडर्ड*) प्रदूषण संबंधी नियामक हैं जो यूरोप में सभी वाहनों पर लागू किए जाते हैं। यूरोपियन एमिशन स्टेंडर्डस सभी यूरोपियन देशों में एक समान लागू हैं। वर्तमान समय में नाइट्रोजन ऑक्साइड, सभी हाइड्रोकार्बन, गैर-मीथेन हाइड्रोकार्बन, कार्बन मोनोऑक्साइड और पार्टिकुलेट मैटर संबंधी उत्सर्जन पर कारों, ट्रेनों, ट्रैक्टरों, लॉरियों और इनसे संबंधित मशीनरी पर यह कड़े नियामक लागू होते हैं। इनके विपरीत, समुद्री जहाजों और हवाई जहाजों को इन नियामकों से अलग रखा गया है। प्रत्येक वाहन पर नियामक उसके आकार के अनुसार ही तय किए जाते हैं, अतएव मानकों पर खरे न उतरने वाले वाहनों की बिक्री पर कड़ा निषेध लगा है।

नए वाहन वाले मॉडलों को कड़ाई से वर्तमान नियामकों पर खरा उतरना आवश्यक होता है। किन्तु पुराने इंजन वाले और पिछले उत्सर्जन संबंधी नियामकों पर उतारे गए वाहनों में साधारण से सुधारों के बाद उनकी बिक्री पर छूट है। यूरोपीय संघ में कुल कार्बन उत्सर्जन का २० प्रतिशत सड़क यातायात से निकलता है। क्योटो प्रोटोकॉल के अंतर्गत उद्योग जगत के सभी हलकों से ८ प्रतिशत उत्सर्जन की कमी का लक्ष्य निर्धारित किया गया था। लेकिन हाल के कुछ वर्षो में यातायात से उत्सर्जन की मात्र में काफी तेज वृद्धि हुई है। अब हाल ये है कि यूरोपीय संघ से पूरे विश्व में यातायात संबंधी कार्बन उत्सर्जन ३.५ प्रतिशत होता है। यूरोपीय उत्सर्जन मानक का यूरो-ककक १ जनवरी, २००६ को लागू किया गया था।

भारत सरकार ने भी हाल में की गई एक घोषणा में कहा था कि वह वाहन संबंधित नए नियामक शीघ्र लागू करेगी। फिल्हाल भारत में भारतीय मानक लागू हैं, जिनमेम भारत स्टैन्डर्ड- १,२ व ३ हैं।

## विभिन्न प्रकार के वाहनों पर
### यात्री कार
;(श्रेणी M*), ग्रा./कि.मी**


=== हल्के व्यापारिक वाहन ===
;≤1305&nbsp;कि.ग्रा (श्रेणी N<sub>1</sub>-I), ग्रा./कि.मी**

### हल्के व्यापारिक वाहन-२
;1305&nbsp;कि.ग्रा. &ndash; 1760&nbsp;कि.ग्रा (श्रेणी N1-II)), ग्रा./कि.मी**


=== हल्के व्यापारिक वाहन ===
;>1760&nbsp;कि.ग्रा अधिकतम 3500&nbsp; कि.ग्रा (श्रेणी N<sub>1</sub>-III & N<sub>2</sub>), ग्रा./कि.मी**

## सन्दर्भ

## इन्हें भी देखें
* कार्बन फुटप्रिंट
* वायु प्रदूषण
* भूमंडलीय ऊष्मीकरण
* भूमंडलीय ऊष्मीकरण का प्रभाव
* ग्रीन हाउस गैस एवं प्रभाव

## बाहरी कड़ियाँ

श्रेणी:यूरोपीय संघ
श्रेणी:यूरोप
श्रेणी:वाहन
श्रेणी:प्रदूषण
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
महामाया मंदिर, मोदीनगर

उत्तर प्रदेश के गाजियाबाद जिला के मोदीनगर कस्बे में सीकरी खुर्द ग्राम में स्थित है। इस मंदिर की स्थानीय लोगों में बहुत मान्यता है। सीकरी गांव स्थित देवी माता का मंदिर काफी प्रसिद्ध है। यहां प्रत्येक वर्ष नवरात्रों में माता का भव्य दरबार लगता है। इस मंदिर में सभी देवी-देवताओं की मूर्तियां लगी हुई हैं।

सीकरी की महामाया देवी|thumb|left|200px

## सन्दर्भ

## चित्र दीर्घा

File:Mahamaya_mandir,_Modinagar07.JPG|मुख्य मंदिर 
File:Mahamaya_mandir,_Modinagar05.JPG|बीच के मंदिर
File:Mahamaya_mandir,_Modinagar03.JPG|अन्य निर्माणाधीन मंदिर
File:Mahamaya_mandir,_Modinagar06.JPG|मुख्य देवी मंदिर शिखर


श्रेणी:मोदीनगर
जलवायु परिवर्तन सम्मेलन-रियो,क्योटो,बाली

चित्र:Ravi9.jpg

कोपेनहेगेन सम्मेलन, रियो डि जेनेरियो में धरती की सेहत पर शुरू हुई गंभीर विचार-विमर्श की प्रकिया में ही, एक ताज़ा पहल है। ब्राज़ील में 1992 में हुए रियो पृथ्वी सम्मेलन में पर्यावरण की रक्षा के लिए एक संधि पर सहमति बनी जिसे 'युनाइटेड नेशन्स फ़्रेमवर्क कन्वेन्शन ऑन क्लाइमेट चेंज' या यूएनएफ़सीसीसी कहते हैं। कोपेनहेगेन सम्मेलन का औपचारिक नाम है- यूएनएफ़सीसीसी में शामिल पक्षों का 15वाँ सम्मेलन, या संक्षेप में- कॉप15। रियो और कोपेनहेगेन के बीच दो महत्वपूर्ण पड़ाव थे-
1997 में जापान के क्योटो और 2007 में इंडोनेशिया के बाली में आयोजित जलवायु सम्मेलन। क्योटो और बाली में भी रियो में बनी सहमित के अनुरूप कदम उठाने की कोशिशें की गईं। विचार-विर्मश के पश्चात रियो में यह सहमति बनी कि ग्लोबल वार्मिंग के लिए ज़िम्मेवार गैसों गैसों की मात्रा को इस हद तक सीमित की जाए कि जलवायु परिवर्तन मानव नियंत्रण से पूरी तरह बाहर नहीं हो जाय।

ग्लोबल वार्मिंग के लिए ज़िम्मेवार माने जाने वाले गैसों को हरितगृह गैस कहते हैं। इनमें मुख्य रूप से चार गैस- कार्बन डाइऑक्साइड, मीथेन, नाइट्रस ऑक्साइड और सल्फ़र हेक्साफ़्लोराइड, तथा दो गैस-समूह- हाइड्रोफ़्लोरोकार्बन और परफ़्लोरोकार्बन शामिल हैं। हालाँकि मुख्य चिंता कार्बन डाइऑक्साइड गैस या कार्बन को लेकर है क्योंकि इसकी तुलना में अन्य हरितगृह गैसों की मात्रा बहुत ही कम है।

क्योटो से आगे का रास्ता


दो साल पहले बाली सम्मेलन में तय हुआ था कि ग्लोबल वार्मिंग के ख़िलाफ़ प्रभावी और दीर्घकालिक उपायों पर सहमति बनाई जाएगी। इसके लिए दिया गया वक़्त कोपेनहेगेन सम्मेलन के साथ ही ख़त्म होने वाला है। कोपेनहेगेन सम्मेलन का एक तात्कालिक उद्देश्य भी है- क्योटो जलवायु संधि के बाद की संधि पर सहमति बनाना। क्योंकि क्योटो संधि की अवधि 2012 में ख़त्म हो रही है। क्योटो में 1997 में हुई संधि की मुख्य बात ये थी, कि औद्योगीकृत देश ग्रीनहाउस गैसों के उत्सर्जन को 1990 के स्तर से ५.२ प्रतिशत कम करेंगे। क्योटो संधि बाध्यकारी नहीं थी और अमरीका ने इस पर हस्ताक्षर भी नहीं किए थे। इसलिए इससे ज़्यादा उम्मीदें लगाई भी नहीं गई थीं। फिर भी अधिकतर औद्योगीकृत देशों ने क्योटो संधि की मूल भावना के अनुरूप कुछ-न-कुछ क़दम ज़रूर उठाए। यानि क्योटो संधि कारगर भले ही न हुई हो, जलवायु परिवर्तन पर अंतरराष्ट्रीय आम सहमति बनाने की दिशा में वो एक महत्वपूर्ण पड़ाव ज़रूर साबित हुई है। कोपेनहेगेन के जलवायु परिवर्तन सम्मेलन में कोशिश, क्योटो संधि से कहीं ज़्यादा महत्वाकांक्षी संधि पर सहमति बनाने की है जो कि क़ानूनन बाध्यकारी भी हो।

## इन्हें भी देखें
* जलवायु परिवर्तन सम्मेलन
* उष्णकटिबंधीय वर्षा-वन

श्रेणी:जलवायु परिवर्तन
श्रेणी:पर्यावरण सम्मेलन
२०१० हाइती भूकम्प

**२०१० हाइती भूकम्प** कैरीबियाई देश हाइती में मंगलवार १२ जनवरी, २०१० (भारत में तिथि १३ जनवरी, २०१०) को आया जबर्दस्त भूकम्प था। इसकी रिक्टर पैमाने पर तीव्रता ७.३ आंकी गई थी। इस शक्तिशाली भूकम्प में हज़ारों लोग मारे गए। भूकम्प से राजधानी पोर्ट-ऑ-प्रिंस के कई भवन ध्वस्त हो गए और कई स्थानीय निवासी उसके नीचे दब गए। आंकड़ों के अनुसार पिछले २०० वर्षों में हाइती में यह सबसे शक्तिशाली भूकम्प था।

संयुक्त राज्य भूगर्भ सर्वेक्षण विभाग के अनुसार इस भूकम्प की तीव्रता रिक्टर पैमाने पर ७ मापी गई है। इस भूकम्प का केन्द्र राजधानी से मात्र १६ किलोमीटर दूर तथा धरती से केवल १० किलोमीटर नीचे था। इस भीषण भूकम्प से भारी संख्या में भवन ढह गए जिससे कई लाख लोग मारे गए। अमेरिकी भूगर्भ सर्वेक्षण ने बताया कि भूकम्प स्थानीय समयानुसार लगभग ४ बज कर ५३ मिनट पर आया। भूकम्प के शक्तिशाली झटकों के बाद ५.९, ५.५ और ५.१ तीव्रता के तीन और पश्चातवर्ती झटके महसूस किए गए। इन शक्तिशाली झटकों के कारण हाइती में संचार व्यवस्था बाधित हो गई। मलबे के कारण सड़कों पर आवागमन रूक गया।

इस जबर्दस्त भूकम्प के बाद पूरी दुनिया से राहत और बचात सामग्री पहुँचना आरम्भ हो गया। भारत सरकार द्वारा भी हाइती में भूकम्प हताहतों की सहायता के लिए ५० लाख डॉलर (लगभग २५ करोड़ रुपये) की सहायता दी गई।

## कारण
वैसे कैरीबियाई जोन में भूकम्प अधिक नहीं आते हैं, फिर भी यहां आए भूकम्प का कारण स्ट्राइक स्लिप फॉल्ट है। इसमें पृथ्वी के क्रस्ट के दो बड़े खण्ड आपस में एक दूसरे को आगे-पीछे धकेलते हैं। इस कारण कई बार फिसलने के कारण पृथ्वी का कोई एक क्रस्ट ऊपर की ओर हो जाता है।

[thumb|left|200px|[संयुक्त राज्य भूगर्भ सर्वेक्षण|यूएसजीएस तीव्रता मानचित्र]] भूकम्प तब आता है जब धरती की जटिल परतें, जो एक दूसरे के साथ सटी होती हैं, धीमे-धीमे हिलती हैं। हाइती के भूकम्प वाली स्थिति में कैरीबियाई और उत्तरी अमेरिकी प्लेटें एक दूसरे को पूर्व-पश्चिम दिशा में खिसकाती हैं। यह स्ट्राइक स्लिप बाउण्ड्री के नाम से जाना जाता है। बाउण्ड्री के आस-पास के बिन्दुओं पर दबाव बनता है। साथ ही तनाव क्रस्ट के कुछ भागों पर भी बनता है। अन्तत: यह दबाव एकदम से कम होता है। तेजी से होने वाली हलचल के कारण घर्षण पैदा होता है जिसके कारण भूकम्प आते हैं। जिस फॉल्ट सिस्टम के कारण कम्पन होता है उसे एनरीक्यूलो-प्लेनेटियन गार्डन फॉल्ट सिस्टम कहा जाता है। सामान्यत: बड़े भूकम्प कैरीबियाई क्षेत्र में नहीं आते हैं क्योंकि यहां की प्लेट छोटी होती है और फॉल्ट सिस्टम बड़ा नहीं होता। कैरीबियन और उत्तरी अमेरिका की टैक्टोनिक प्लेट में लगातार हो रही हलचल के कारण हाइती में भूकम्प आया।

## तीव्रता
भूकम्प की तीव्रता का अनुमान उसके केंद्र से दूर उससे आहत हुए लोगों पर पड़े प्रभाव से लगाया जाता है। हाइती में आए भूकम्प में यह पोर्ट ऑ प्रिंस के उत्तर-पश्चिम से दस मील (१५ कि॰मी॰) था और पृथ्वी की सतह से सवा छः मील (लगभग १० किलोमीटर) था। हाइती में इस भूकम्प की गहराई उथली थी यानी भूकम्प में जो ऊर्जा बाहर निकली वह सतह के बहुत निकट थी जिसने क्षति बहुत बढ़ा दी। वहीं जो भूकम्प गहरे होते हैं वह धरती को अधिक नहीं हिलाते। इसके साथ-२ हाइती की खस्ताहाली ने आग में घी का काम किया। यहां के भवन मानकों के अनुरूप नहीं है और यहां जनसंख्या घनत्व अधिक है।

## सन्दर्भ

## बाहरी कड़ियाँ
* हाइती में जबर्दस्त भूकम्प, हजारों हताहत दैनिक जागरण समाचार
* हाइती में भूकम्प के तीव्र झटके, हजारों की मौत की आशंका वॉयस ऑफ़ अमेरिका
* हाइती भूकम्प के चित्र टोरंटो सन से

श्रेणी:२०१० के भूकम्प
श्रेणी:२०१० की प्राकृतिक आपदाएँ
श्रेणी:कैरेबियाई क्षेत्र
श्रेणी:हाइती में भूकम्प
लाईडिटेक्टर टेस्ट

**लाईडिटेक्टर टेस्ट ** एक प्रकार का सत्य परीक्षण होता है। इसका प्रयोग आपराधिक मामलों की जांच हेतु किया जाता है।

श्रेणी:सत्य परीक्षण
श्रेणी:सम्मोहन
तवी नदी

[500px|अंगूठाकार|[जम्मू|जम्मु शहर से बहती हुई तवी नदी]]
**तवी नदी** उत्तर भारत के जम्मू और कश्मीर राज्य में बहने वाली एक नदी है, जिसे जम्मू प्रांत की जीवन रेखा माना जाता है। यह नदी चिनाब नदी की सहायक नदी है। इस नदी का उद्गम कैलाश कुंड ग्लेशियर के आसपास के इलाके से होता है और पाकिस्तान में जाकर चिनाब नदी में मिल जाती है।

## सन्दर्भ

श्रेणी:जम्मू और कश्मीर की नदियाँ
राष्ट्रीय मानसिक जाँच एवं तंत्रिका विज्ञान संस्थान

**राष्ट्रीय मानसिक जाँच एवं स्नायु विज्ञान संस्थान**(अंग्रेज़ी:नेशनल इंस्टिटयूट ऑफ मेण्टल हेल्थ एण्ड न्यूरो साइंसेस) बंगलुरु स्थित एशिया के सम्मानित मानसिक संस्थानों में से एक है। नेशनल मेंटल हेल्थ एंड न्यूरो (निमहांस), मानसिक स्वास्थ्य और तंत्रिका तंत्र के क्षेत्र में एक बहुकषेत्रीय संस्थान है। दिनांक २७ दिसंबर, १९७४ को पूर्व मानसिक अस्पताल और अखिल भारतीय मानसिक स्वास्थ्य संस्थान के एकीकरण का परिणाम यह संसथान था।

१४ नवंबर, १९९४ को संस्थान को विश्वविद्यालय अनुदान आयोग की धारा-३ १९५६ के तहत, मानित विश्वविद्यालय का स्तर प्राप्त हुआ था।

## सन्दर्भ
मरीज की प्राथमिक जाँच

## बाहरी कड़ियाँ
* NIMHANS (आधिकारिक जालसथल)
* राष्ट्रीय मानसिक जाँच एवं तंत्रिकाविज्ञान संस्थान का जालघर (DV-TTSurekhEN फॉण्ट में)
* UNICEF
* ICMR
* UGC
* DST
* CSIR
* WHO

श्रेणी:सरकारी संस्थान
श्रेणी:Neuroscience research centers
श्रेणी:Medical colleges in Karnataka
श्रेणी:Schools of medicine in India
श्रेणी:Hospitals in Bangalore
श्रेणी:भारत में अनुसंधान संस्थाएँ
श्रेणी:भारत के मानित विश्वविद्यालय
गैर-मीथेनहाइड्रोकार्बन

मीथेन से अलग अन्य सभी हाइड्रोकार्बन **गैर-मीथेनहाइड्रोकार्बन** कहलाते हैं।

श्रेणी:कार्बनिक यौगिक
श्रेणी:हाइड्रोकार्बन
पनचक्की

right|thumb|300px|संग्रहालय में रखी एक '''पनचक्की'''
**पनचक्की** (water wheel) वह यांत्रिक युक्ति है जो बहते हुए या गिरते हुए जल की उर्जा से घूमकर किसी दूसरी युक्ति को चलाती है जिससे उपयोगी काम होता है। मध्ययुग में पनचक्कियाँ विभिन्न देशों में कारखानों में बहुत से काम करतीं थीं। (इनके अतिरिक्त पवनचक्कियाँ, जानवरों की शक्ति एवं मानवशक्ति से काम होता था)। इन पनचक्कियों का सर्वाधिक उपयोग अनाज पीसकर आटा बनाने में होता था।

## बाहरी कड़ियाँ
* कुमाऊँ हिमालय की पारम्परिक प्रौद्यौगिकी-पद्धतियाँ
* Essay/audio clip
* Glossary of water wheel terms
* Persian Wheel in India, 1814-1815 painting with explanatory text, at British Library website.
* WaterHistory.org - Several articles concerning water wheels
* - Aintreewoodcraft.com Garden waterwheel
* Computer simulation of an undershot waterwheel
* Computer simulation of an overshot waterwheel

श्रेणी:पनचक्की
श्रेणी:ऊर्जा
श्रेणी:यान्त्रिकी
नेक्सस वन

**नेक्सस वन** गूगल का पहला मोबाइल फ़ोन है जो बाज़ार में जारी किया जाना है।

----
|**नाम** = नेक्सस वन
 
|**स्क्रीन** = 3.7 इंच टचस्क्रीन
 
|**कैमरा** = पाँच मेगापिक्सल कैमरा, एलईडी फ़्लैश के साथ
|**एक्सेलोमीटर**
|**512 मेगाबाइट** फ़्लैश मेमरी-एसडी कार्ड स्लॉट के साथ
|**जीपीएस** और **कंपास**
----

**<big>***गूगल का पहला मोबाइल फ़ोन***</big>''
<br />
इंटरनेट सर्च कंपनी [[गूगल]] ने अपना पहला मोबाइल फ़ोन नेक्सस वन बाज़ार में उतारने की घोषणा की है।

नेक्सस वन टचस्क्रीन फ़ोन है जिसे ताइवान की कंपनी एचटीसी के साथ मिलकर तैयार किया गया है। यही कंपनी गूगल के एनड्रॉएड ऑपरेटिंग सिस्टम को भी चलाती है।

नेक्सस वन फ़ोन [[गूगल]] वेबसाइट के ज़रिए बेचा जाएगा और शुरुआत में ये अमरीका में टी-मोबाइल नेटवर्क और यूरोप में वोडाफ़ोन पर उपलब्ध होगा.

गूगल से सीधे खरीदने पर इसकी क़ीमत 529 डॉलर होगी और अगर टी-मोबाइल से अनुबंध है तो कीमत 179 डॉलर होगी.

गूगल में प्रोडक्ट मैनेजमेंट के उपाध्यक्ष मारियो क्वीरोज़ ने नए फ़ोन के लॉन्च को एनड्रॉएड के विकास में अगला क़दम बताया है।

उन्होंने कहा कि अब 48 देशों में विभिन्न नेटवर्कों पर 20 एनड्रॉएड फ़ोन उपलब्ध है।

**गूगल फ़ोन'''

लॉन्च के मौके पर एचटीसी के मुख्य कार्यकारी पीटर चो ने कहा, “ये नया फ़ोन एक माध्यम है जहाँ वेब और फ़ोन का मेल हो रहा है। आज की तारीख़ में फ़ोन पर क्या कुछ संभव है ये फ़ोन इसके नए पैमाने तय करेगा.”

माना जा रहा है कि नेक्सस वन का लॉन्च ये सुनिश्चित करने का एक तरीका है कि गूगल प्रासंगिक रहे क्योंकि लोग अपने कंप्यूटर पर सर्च करने के बजाए अब अपने मोबाइल फ़ोन पर ज़्यादा सर्च करते हैं।

गूगल की आमदनी का मुख्य ज़रिया है सर्च इंजन में लोगों के सवालों के साथ जुड़े विज्ञापन.

गूगल ने अपना ख़ुद का फ़ोन पोर्टल बनाया है जिसके ज़रिए लोग हैंडसेट ख़रीद सकते हैं- या तो सीधे गूगल से या किसी मोबाइल ऑपरेटर से.

विशेषज्ञ कैरलीना मिलानेसी का मानना है कि यही इसका मुख्य आकर्षण होगा क्योंकि लोग अपनी पसंद से तय कर पाएँगे कि वो किस ऑपरेटर की सेवा लेना चाहते हैं यानी लोग फ़ोन खरीदेंगे और अपनी पसंद का सिम डलवा सकते हैं।

जो लोग अनलॉक्ड फोन खरीदेगें वो किसी भी नेटवर्क पर इसे जीएसएम फ़ोन की तरह इस्तेमाल कर पाएँगे.

वोडाफ़ोन ने बताया कि नेक्सस वन फ़ोन अगले कुछ हफ्तों में गूगल की वेबसाइट पर उपलब्ध होगा.

शोध कंपनी गार्टनर के आँकड़ों के मुताबिक स्मार्टफ़ोन बाज़ार में एनड्रॉएड का हिस्सा 3.5 फ़ीसदी है। नोकिया का 39 फ़ीसदी हिस्सा जबकि ऐपल का 17 फ़ीसदी.

पांच जनवरी को ये बात सामने आई है कि गूगल ने अपना नेक्सस फ़ोन दिसंबर में उद्योग जगत के कुछ लोगों को दिया था ताकि वे इसका जायज़ा ले सकें लेकिन उन्हें कहा गया था कि नए फ़ोन के बारे में किसी से बात न करें.

गूगल ने मोबाइल फ़ोन पर ‘पे एज़ यू गो’ विज्ञापन लॉन्च करने की भी घोषणा की है। ये विज्ञापन वैसे ही होंगे जैसे वेबसाइट पर होते हैं जिन्हें क्लिक करने के लिए पैसा देना पड़ता है। गूगल की ज़्यातादर आमदनी यहीं से होती है।

## हिन्दी एवं अन्य भारतीय भाषा समर्थन
फोन में फिलहाल हिन्दी आदि भारतीय भाषाओं हेतु समर्थन नहीं है।

## सन्दर्भ

## बाहरी कड़ियाँ
* गूगल के आधिकारिक जालस्थल पर नेक्सस वन 

श्रेणी:गूगल
श्रेणी:मोबाइल फ़ोन
श्रेणी:स्मार्टफोन
२०१० हरिद्वार महाकुम्भ

thumb|right|200px|हरिद्वार महाकुम्भ २०१० का प्रतीक-चिह्न
**[[महाकुम्भ]]** भारत का एक प्रमुख उत्सव है जो ज्योतिषियों के अनुसार तब आयोजित किया जाता है जब बृहस्पति कुम्भ राशि में प्रवेश करता है। कुम्भ का अर्थ है घड़ा। यह एक पवित्र हिन्दू उत्सव है। यह भारत में चार स्थानो पर आयोजित किया जाता है: प्रयाग (इलाहाबाद), हरिद्वार, उज्जैन और नासिक।

२०१० का कुम्भ मेला हरिद्वार में आयोजित किया जा रहा है। पिछली बार १९९९ में महाकुम्भ का आयोजन यहाँ किया गया था। मकर संक्रान्ति के दिन अर्थात १४ जनवरी, २०१० को इस मेले का शुभारम्भ हो गया है। हरिद्वार में जारी इस मेले में इस बार ७ करोड़ से भी अधिक लोगों के आने का अनुमान है।

पौराणिक आख्यानों के अनुसार समुद्रमन्थन के दौरान निकला अमृतकलश १२ स्थानों पर रखा गया था जहां अमृत की बून्दें छलक गई थीं। इन १२ स्थानों में से आठ ब्रह्माण्ड में माने जाते हैं और चार धरती पर जहां कुम्भ लगता है।

हिन्दू धर्म में मान्यता है कि इस मेले में स्नान करने से मोक्ष की प्राप्ति होती है।

## हरिद्वार महाकुम्भ का योग
पुराणों आदि प्राचीन ग्रन्थों में उपर्युक्त चारों स्थानों पर महाकुम्भ लगने के लिए ग्रहों की विशिष्ट स्थितियाँ बतायी गयी हैं। हरिद्वार के लिए यह इस प्रकार वर्णित है-

**पद्मिनीनायके मेषे, कुम्भराशिगते गुरौ।**
**गंगाद्वारे भवेद्योगः कुम्भनाम्ना तदोत्तमः।।**

अर्थात् जब सूर्य मेष राशि में हो, बृहस्पति कुम्भ राशि में हो, तब गंगाद्वार (हरिद्वार) में कुम्भ नाम का उत्तम योग होता है।

उल्लेखनीय है कि बृहस्पति प्रतिवर्ष राशि बदलता है जबकि सूर्य हर महीने राशि बदलता है। तथा २००९ के १९ दिसम्बर को यह कुम्भ राशि में प्रवेश कर चुका है। सूर्य मेष राशि में १४ अप्रैल २०१० को आयेगा और तभी इस महाकुम्भ का प्रमुख स्नान है (१४ अप्रैल को)।

## कुम्भ स्नान की तिथियां
कुम्भ के स्नान पर्व
* १४ जनवरी २०१० मकर संक्रान्ति
* १५ जनवरी २०१० मौनी अमावस्या
* २० जनवरी २०१० बसन्त पंचमी
* ३० जनवरी २०१० माघ पूर्णिमा
* १२ फरवरी २०१० महाशिवरात्रि
* १५ मार्च २०१० सोमवती अमावस्या
* १६ मार्च २०१० नव संवत्सर
* २४ मार्च २०१० श्रीराम नवमी
* ३० मार्च २०१० चैत्र पूर्णिमा
* १४ अप्रैल २०१० मेष संक्रान्ति
* २८ अप्रैल २०१० बैसाख अधिमास पूर्णिमा

## इन्हें भी देखें
* महाकुम्भ
* हरिद्वार
* १३९८ हरिद्वार महाकुम्भ नरसंहार

## सन्दर्भ

 
## बाहरी कड़ियाँ
* उत्तराखण्ड सरकार के आधिकारिक जालस्थल पर महाकुम्भ
* अंग्रेजों के लिए उलझन भी था कुम्भ। हिन्दुस्तान लाइव। १४ जनवरी २०१०
;स्नान तिथियाँ
* कुम्भ मेला २०१० स्नान पर्व
* Spin360

;समाचार
* महाकुम्भ के लिये तैयार हरिद्वार
* महाकुम्भ में ४०० करोड़ से ज्यादा होगा फूलों का कारोबार
* महाकुम्भ : एक मिनट ही डुबकी लगा पाएंगे श्रद्धालु

श्रेणी:महाकुंभ
श्रेणी:हरिद्वार
श्रेणी:2010
सौर वाहन

thumb|right|300px|सौर वाहन
सौर ऊर्जा से चलने वाले वाहन **सौर वाहन** (solar vehicle) कहलाते हैं।

श्रेणी:सौर ऊर्जा
आइआरसी

**आइआरसी** एक इंस्टैंट मैसेंजिंग प्रोटोकॉल है। यह पुराने समय में काफी प्रचलित था।

### आइआरसी प्रयोग करने हेतु औजार
* ऍमआइआरसी - विण्डोज़ के लिये एक आइआरसी क्लाइंट
* ऍक्सचैट - विण्डोज़ एवं लिनक्स के लिये एक आइआरसी क्लाइंट
* ऑपेरा वेब ब्राउजर में आइआरसी क्लाइंट अन्तर्निर्मित है।
* फायरफॉक्स के लिये चॅटज़िला नामक ऍड ऑन उपलब्ध है।

आइआरसी
प्रवासी भारतीय सम्मान

**प्रवासी भारतीय सम्मान** भारत के प्रवासी भारतीय के मामलों का मंत्रालय द्वारा स्थापित एक पुरस्कार है जो प्रतिवर्ष प्रवासी भारतीय दिवस के अवसर पर भारत के राष्ट्रपति द्वारा प्रदान किया जाता है। यह पुरस्कार प्रवासी भारतीयों को उनके अपने क्षेत्र में किये गये असाधारण योगदान के लिये दिया जाता है। 

## बाहरी कड़ियाँ
* प्रवासी भारतीय दिवस (दैनिक जागरण का विशेष पृष्ठ)
* 11 लोगों को दिया गया प्रवासी भारतीय सम्मान (नवभारत टाइम्स)

श्रेणी:पुरस्कार
स्लोवेने भाषा

**स्लोवीन भाषा** () या **स्लोवेनियाई भाषा** दुनियाभर में लगभग २४ लाख लोगों द्वारा बोली जाने वाली एक दक्षिण स्लाव भाषा है, जिसमें से अधिकांश स्लोवेनिया में रहते हैं। स्लोवेने यूरोपीय संघ की 23 आधिकारिक भाषाओं में से एक है।

## मानक स्लोवेन
मानक स्लोवेने राष्ट्रीय भाषा है, जो 18 वीं सदी में केन्द्रीय स्लोवेने बोलियों से विकसित हुई और 19 वीं और 20 वीं सदी में और समेकित हुई। हालाँकि पुराने क्षेत्रीय ग्रामीण बोलियों से इतर विविधताएं अभी भी मौजूद हैं, लेकिन लेखनी और बोलचाल में भाषा एक और मानक है। हालाँकि इस भाषा पर विलुप्त होने का आसन्न संकट नहीं है, लेकिन पिछली शताब्दियों में इस तरह की बोलियां लगातार हास की ओर अग्रसर हैं, भले ही इन पर पर्याप्त शोध किया गया हो और उनके इस्तेमाल के लिए स्थानीय सरकार द्वारा प्रोत्साहन दिया जाता हो।

श्रेणी:स्लावी भाषाएँ
श्रेणी:यूरोप की भाषाएँ
आघूर्ण परिमाण मापक्रम

**आघूर्ण परिमाण मापक्रम** (*Moment magnitude scale*) भूकम्पज्ञों द्वारा उपयोग में लाया जाने वाला मापक्रम (स्केल) है जो किसी भूकंप की तीव्रता को नापने के लिए प्रयुक्त किया जाता है। इसमें भूकंप को उसके द्वारा छोड़ी गई ऊर्जा के संबंध में मापा जाता है।

इसका विकास थॉमस सी हैंक्स और हिरो कानामोरी द्वारा सत्तर के दशक के अंत में रिक्टर परिमाप के अद्यतन स्वरूप किया गया था जो की तीस के दशक में भूकम्पों को मापने के लिए विकसित किया गया था।

रिक्टर पैमाने ही समान यह भी लघुगणकीय परिमाप है, अर्थात् प्रति एक इकाई की वृद्धि वाला भूकम्प पिछली इकाई के भूकम्प से √१००० या ३१.६ गुणा अधिक शक्तिशाली होता है: उदाहरणार्थ, ५ की तीव्रता वाला भूकम्प ४ की तीव्रता वाले भूकम्प से तीस गुणा अधिक शक्तिशाली होगा और ६ की तीव्रता वाला ४ वाले से लगभग १००० (३१.६x३१.६) गुणा अधिक शक्ति शाली होगा और ७ की तीव्रता वाला भूकम्प तो ४ वाले से ३१,५५५ (३१.६x३१.६x३१.६) गुणा अधिक शक्तिशाली होगा।

आघूर्ण परिमाण मापक्रम एक विमाहीन संख्या है। गणितकीय रूप से इसकी परिभाषा यह है-
M_\mathrm{w} = {2 \over 3}\left(\log_{10} \frac{M_0}{1\,\mathrm{N}\cdot \mathrm{m}} - 9.1\right) = {2 \over 3}\left(\log_{10} \frac{M_0}{1
\,\mathrm{dyn}\cdot \mathrm{cm}} - 16.1\right)

*M* भूकम्पीय गतिविधि है।

आघूर्ण परिमाण मापक्रम को M से दर्शाया जाता है।

## यहाँ भी देखें
* रिक्टर पैमाना
* मेर्साली तीव्रता परिमाप

## बाहरी कड़ियाँ
* भूकम्प सम्बन्धी जानकारी संयुक्त राज्य भूगर्भ सर्वेक्षण 

श्रेणी:भूकम्पीय परिमाप
श्रेणी:भूविज्ञान
श्रेणी:भूकम्प विज्ञान
संशोधित मरकली तीव्रता पैमाना

thumb|200px|मरकली तीव्रता मापक का ग्राफ़िक दर्शन
**संशोधित मरकली तीव्रता पैमाना** (अंग्रेज़ी:*Modified Mercalli intensity scale*, (MM, MMI, अथवा MCS)) एक पैमाना है जो भूकम्प की तीव्रता को मापने के काम में लाया जाता है। इसका नाम इसके विकासकर्ता, जूसेप्प मरकली (*Giuseppe Mercalli*) के नाम पर रखा गया जो एक इतालवी ज्वालामुखीविद था। मरकली तीव्रता पैमाना भूकम्प को मापने के अन्य परिमापो जैसे रिक्टर पैमाने, के विपरीत भूकम्प का धरती की सतह, मनुष्यों, प्राकृतिक वस्तुओं और मानव-निर्मित ढाँचों पर पड़ने वाले प्रभाव को १ से १२ परिमापकों पर मापता है। १ का अर्थ है भूकम्प महसूस नहीं होना और १२ का अर्थ है महाविनाश। ये प्रभाव भूकम्प की दूरी के साथ-साथ असमान हो सकते है, जिसमें सर्वाधिक तीव्रता भूकम्प केन्द्र के आसपास होती है। 

मर्साली पैमाना व्यापक स्तर पर प्रयोग किये जा रहे दस डिग्री रॉसी-फॉस्टर पैमाने केजूसेप्प मरकली द्वारा १८८४ एवं १९०६ में किए गए सुधा एवं विकास से जन्मा था। मर्साली तीव्रता पैमाना या मरकली पैमाना नाम को १९०२ के मूल दस डिग्री पैमाने के अलावा अन्यथा प्रयोग कदापि नहीं करना चाहिये। १९०२ में दस अंश मरकली पैमाने को इतालवी भौतिकशास्त्री एडोल्फो कैनसानी द्वारा बारह डिगरी तक विस्तृत किया गया था। बाद में जर्मन भूगर्भभौतिज्ञ अगस्त हेनरिक सीबर्ग द्वारा पुनर्लेखन के बाद इसका नाम **मरकली-कैन्सानी-सीबर्ग** पैमाना हो गया। इसे १९३१ में हैरी ओ वुड एवं फ्रैंक न्यूमैन द्वारा मर्साली-वुड-न्यूमैन (MWN) पैमाना नाम से प्रकाशित किया गया। बाद में फिर इसे रिक्टर पैमाना के जनक - चार्ल्स रिक्टर द्वारा सुधारा गया। वर्तमान में इस पैमाने को मरकली पैमाना ही कहते हैं जिसे लघुरूप में **MM** ही लिखा जाता है। 
## परिमाप स्तर
१ से १२ तक के परिमाप इस प्रकार हैं:

## इन्हें भी देखें
* भूकंप
* रिक्टर पैमाना
* क्षणिक परिमाण परिमाप

## सन्दर्भग्रंथ
* अमेरिकी राष्ट्रीय भूकंप सूचना केंद्र 
* जॉन एन लुई सहायक भूकम्प विज्ञान प्रोफेसर नेवादा विश्वविद्यालय 
## बाहरी कड़ियाँ
* मर्साली तीव्रता मापक का ग्राफ़िक अंतरण देखें

श्रेणी:भूकम्पीय परिमाप
श्रेणी:हिन्दी विकि डीवीडी परियोजना
श्रेणी:भूकम्प विज्ञान
सूर्य ग्रहण १५ जनवरी २०१०

**१५ जनवरी २०१० का सूर्य ग्रहण** एक वलयाकार या कंकणाकार सूर्य ग्रहण था। इसका परिमाण ०.९१९० रहा। वलयाकार सूर्यग्रहण तब लगता है जब चंद्रमा सामान्य स्थिति की तुलना में पृथ्वी से दूर हो जाता है। परिणामस्वरूप उसका आकार इतना नहीं दिखता कि वह पूरी तरह सूर्य को ढक पाये। वलयाकार सूर्यग्रहण में चंद्रमा के बाहरी किनारे पर सूर्य मुद्रिका यानी वलय की तरह काफ़ी चमकदार नजर आता है।

यह ग्रहण भारतीय समयानुसार ११ बजकर ०६ मिनट पर आरंभ हुआ और यह दोपहर ३ बजे के बाद तक चालू रहा। वैज्ञानिकों के अनुसार दोपहर १ बजकर १५ मिनट पर सूर्य ग्रहण अपने चरम पर था। भारत के अलावा सूर्यग्रहण अफ्रीका, हिन्द महासागर, मालदीव, श्रीलंका और दक्षिण पूर्व एशिया में दिखाई दिया।

इससे पहले वलयाकार सूर्यग्रहण २२ नवम्बर १९६५ को दिखाई पड़ा था और इसके बाद अगला वलयाकार सूर्यग्रहण २१ जून २०२० को दिखेगा। वैज्ञानिकों के अनुसार इतनी लंबी अवधि का सूर्यग्रहण इसके बाद वर्ष ३०४३ से पहले नहीं दिखाई पड़ेगा। 

## दीर्घा

File:Solar_eclipse_2010Jan15_Moon-Sun-Venus.png|सूर्य के वलय के १.५°पश्चिम एवं दक्षण में शुक्र ग्रह।
File:SE2010Jan15A.gif|ग्रहण का आरेख
File:Chennai Eclipse.jpg|भारत से ग्रहण का दृश्य


## सन्दर्भ

## इन्हें भी देखें
* सूर्य ग्रहण २२ जुलाई २००९

## बाहरी कड़ियाँ

श्रेणी:सूर्य ग्रहण
वलयाकार सूर्य ग्रहण

[thumb|200px|[३ अक्तूबर|३ अक्टूबर, २००५ का वलयाकार सूर्य ग्रहण]]
**वलयाकार सूर्यग्रहण** तब लगता है जब चाँद सामान्य की तुलना में धरती से दूर हो जाता है। नतीजतन उसका आकार इतना नहीं दिखता कि वह पूरी तरह सूर्य को ढक ले। वलयाकार सूर्यग्रहण में चाँद के बाहरी किनारे पर सूर्य रिंग यानी अंगूठी की तरह काफ़ी चमकदार नजर आता है।

श्रेणी:सूर्य ग्रहण
पाम ओऍस

**पाम ओऍस** हैंडहैल्ड डिवाइस तथा स्मार्टफोन के लिये एक प्रचालन तन्त्र है जो कि पाम द्वारा बनाये गये डिवाइसों में प्रयुक्त होता है।

## बाहरी कड़ियाँ
*
निकोलस ऑटो

**निकोल‘ओस अगस्त ऑटो** (१४ जून १८३२, - २६ जनवरी १८९१) एक जर्मन अन्वेषक थे। इन्होंने अन्तर्दहन इंजन का अन्वेषण किया था।

श्रेणी:जर्मनी के लोग
श्रेणी:इंजन
श्रेणी:अन्वेषक
संयुक्त राज्य भूवैज्ञानिक सर्वेक्षण

**संयुक्त राज्य भूवैज्ञानिक सर्वेक्षण** (अंग्रेजी: *United States Geological Survey* या *USGS*) अमेरिकी सरकार की भू-वैज्ञानिक संस्था है। यूएसजीएस के वैज्ञानिक अमेरिकी धरती, प्राकृतिक संसाधन और प्राकृतिक आपदाओं इत्यादि के बारे में शोधकार्य करते हैं। इस संस्था की चार प्रमुख विज्ञान शाखाएँ है जो हैं: भूगोल, जीव विज्ञान, भूगर्भविद्या और जलविज्ञान। यूएसजीएस एक अनुसन्धान संस्था है और इसपर कोई विनियामक दायित्व नहीं है।

यह संयुक्त राज्य का एकमात्र आन्तरिक वैज्ञानिक विभाग है। यूएसजीएस में लगभग 10,000 लोग कार्यरत हैं और इसका मुख्यालय रेस्टन (वर्जीनिया) में स्थित है और अन्य प्रमुख कार्यालय डेनवर (कोलोरैडो) और मेन्लो पार्क (कैलीफोर्निया) में भी स्थित हैं।

यूएसजीएस का भूकम्प सूचना केन्द्र गोल्डन (कोलोरैडो) में स्थित है और यह विभाग विश्वभर में भूकम्पों की स्थिति और तीव्रता का पता लगाने का काम करता है।

## बाहरी कड़ियाँ
* आधिकारिक जालस्थल 
* भूकम्प आपदा कार्यक्रम (वर्तमान और ऐतिहासिक भूकम्प सूचना) 

श्रेणी:संयुक्त राज्य अमेरिका
श्रेणी:भूविज्ञान
श्रेणी:संयुक्त राज्य भूगर्भ सर्वेक्षण
सोलोमन आईलैंड डॉलर

**सोलोमन आईलैंड डॉलर** (ISO 4217 कोड: SBD) 1977 के बाद से सोलोमन द्वीप की मुद्रा है। इसके संक्षिप्त तौर पर सामान्यतः $ या फिर अन्य डॉलर से इसे अलग प्रस्तुत करने के लिए वैकल्पिक रूप से FJ $ के रूप में प्रदर्शित किया जाता है। यह 100 सेंट्स से समविभाजित है।

## इतिहास
सोलोमन द्वीप डॉलर 1977 में सोलोमन द्वीप के स्वतंत्रता के बाद ऑस्ट्रेलियाई डॉलर के स्थान पर सम मूल्य पर जारी किया गया। 1979 तक दोनो डॉलर बराबर मूल्य पर रहें। अगले 28 वर्षों में विशेष रूप से 2000-2003 के गृह युद्ध के दौरान बढ़ी मुद्रास्फीति की वजह से सोलोमन आईलैंड डॉलर की कीमत आज 15 ऑस्ट्रेलियाई सेंट के बराबर पहुंच गई है।

2008 की स्थिति में मुद्रा अवमूल्यन की वजह से बहुत से द्वीपवासियों ने सिक्कों को स्मृति चिन्ह के रूप में बच्चों को बांटना शुरू कर दिया, जिसकी वजह से सिक्के की कमी महसूस की जाने लगी। इसके अलावा पारंपरिक मुद्रा के रूप में स्वीकार किए जाने वाले डाल्फिन दांत को कुछ क्षेत्रों में सिक्कों का स्थान ले लिया।

श्रेणी:मुद्रा
द्विघात इंजन

right|thumb|300px|द्विघात इंजन का चलित (एनिमेटेड) स्वरूप
**द्विघात इंजन** (two-stroke engine) एक प्रकार का अन्तर्दहन इंजन है जो क्रैंकशाफ्ट के एक ही चक्कर (अर्थात, पिस्टन के दो चक्कर) में ही उर्जा-परिवर्तन का पूरा चक्र (thermodynamic cycle) पूरा कर लेता है। अर्थात दो-घाती इंजन अपने ऊष्मागतिकी चक्र को पिस्टन के दो चक्रों में पूरा करता है। चतुर्घात इंजन में उर्जा-परिवर्तन का चक्र पिस्टन के चार चक्करों में पूरा होता है। 

## परिचय
चार स्ट्रोक वाले इंजनों में निष्कासघात (exxhaust stroke) का एकमात्र उद्देश्य है सिलिंडर को खाली करना, जिसमें ईधन और वायु फिर एक बार चूसी जा सके। परंतु शक्तिघात के अंतिम खंड में ही जली गैसों के निकालने की प्रबंध किया जा सकता है। उस स्थिति में जली गैसें बाहर निकालने की क्रिया को सम्मार्जन (स्कैवंजिंग) कहते हैं। इस व्यवस्था से पिस्टन के दो घातों में ही इंजन के कार्यक्रम का एक चक्र पूरा हो जाता है। इसलिए इस चक्र को **द्विघातचक्र** (टू स्ट्रोक साइकिल) कहते हैं। 

चतुर्घात चक्र इंजन में प्रधान धुरी (क्रैंकशाफ्ट) के दो चक्करों में एक शक्ति घात होता है जबकि द्विघात चक्र इंजन के प्रत्येक चक्कर में एक शक्ति घात होता है। तो भी नाप में अपने ही बराबर चतुर्घात इंजन की अपेक्षा दुगुनी ऊर्जा उत्पन्न करने के बदले द्विघात-इंजन केवल 70% से 90% तक अधिक ऊर्जा उत्पन्न करता है। कारण ये है: 

*(1) अपूर्ण संमार्जन, 

*(2) दी हुई नाप के सिलिंडर में अपेक्षाकृत कम ही ईधन-वायु-मिश्रण का पहुँच पाना, 

*(3) ईधन का अधिक मात्रा में बिना जला रह जाना, 

*(4) निष्कास वाल्व के शीघ्र खुल जाने से दाब का क्षय।

## इन्हें भी देखें
*इंजन
*चतुर्घात इंजन
*[ऊष्मागतिक चक्र]

== बाहरी कड़ियाँ ==
* [https://web.archive.org/web/20100103160242/http://science.howstuffworks.com/two-stroke.htm How Stuff Works: Two-Stroke Engine]

[श्रेणी:इंजन प्रौद्योगिकी
श्रेणी:इंजन
होनिअरा

**होनियारा** सोलोमन द्वीपों का सबसे बड़ा नगर और राजधानी है। यह ग्वादल नहर के उत्तरपश्चिम तट पर स्थित है। सन् 2021 के अनुसार यहाँ की कुल जनसंख्या 92,344 है।
## सन्दर्भ

श्रेणी:राजधानियाँ
इण्डिकप्लस

**इण्डिकप्लस** अडॉबी इनडिजाइन, इलस्ट्रेटर तथा इनकॉपी में हिन्दी, अन्य भारतीय भाषाओं एवं इण्डिक श्रेणी की अन्य भाषा लिपियों के लिये समर्थन सक्षम करने हेतु एक प्लगइन है। यह इण्डिक लिपियों हेतु कॉम्पलॅक्स टैक्स्ट सपोर्ट सक्षम करता है। यह इण्डिक करॅक्टरों को सही प्रकार से रॅण्डर करता है जिससे कि यूनिकोड फॉण्टों का सही प्रकार से प्रयोग हो सके। यह मात्राओं को सही जगह लगाता है जिससे कि संयक्ताक्षर आदि सही से प्रकट हो सकें। 

## बाहरी कड़ियाँ

श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
यूनिस्क्राइब

**यूनिस्क्राइब** माइक्रोसॉफ्ट विंडोज़ में यूनिकोड ऍन्कोडित टैक्स्ट, विशेषकर कॉम्प्लॅक्स स्क्रिप्ट लेआउट रॅण्डर करने हेतु सेवायें प्रदान करने वाला इंजन है। ये *USP10.DLL* नामक डायनेमिक लिंक लाइब्रेरी में क्रियान्वित किये जाते हैं। USP10.dll विंडोज़ २००० में तथा इण्टरनेट ऍक्सप्लोरर ५.० में आया था। इसके अतिरिक्त विंडोज़ सीई प्लेटफॉर्म यूनिस्क्राइब का संस्करण ५.० से समर्थन करता है।

## USP10.dll
USP **U**nicode **S**cripts **P**rocessor का संक्षिप्त रूप है। यूनिस्क्राइबू के मुख्य उद्देश्य निम्नलिखित हैं:
# इनपुट टैक्स्ट को इनपुट सीक्वेंस से विजुअल सीक्वेंस में व्यवस्थित करना।
# प्रसंग के अनुसार ग्लिफ्स को सबस्टीच्यूट करना (उदाहरणस्वरुप अरबी वर्णों के विभिन्न रुप)
# प्रदर्शन टैक्स्ट को टैक्स्ट फ्लो डायरैक्शन के अनुसार व्यवस्थित करना (उदाहरणस्वुरुप LTR बनाम RTL, क्षैतिज बनाम उधर्वाकार)

नीचे usp10.dll के कुछ सामान्य संस्करण एवं वे विधियाँ जिनके द्वारा वे वितरित किये जाते हैं, सूचीबद्ध किये गये हैं:

## अपडेट कैसे करें?
यद्यपि यूनिस्क्राइब विंडोज़ २००० के समय से ही उपलब्ध है, लेकिन यूनिस्क्राइब के नये संस्करण सिस्टम को अधिक सुविधायें प्रदान करते हैं, विशेषकर अन्य लेखन प्रणालियों के लिये समर्थन। इसका एक पूर्व अपडेट अरबी तथा हिब्रूके प्रदर्शन का सक्षम करता है, फिर थाई तथा वियतनामी। विंडोज़ ऍक्सपी के बाद से अधिक दक्षिण एशियाई तथा Assyrian वर्णमालाओं का समर्थन किया गया है।

अगर कोई प्रयोक्ता नई usp10.dll का केवल कुछ ऍप्लीकेशनों हेतु प्रयोग करना चाहे तो वे नये संस्करण को उन ऍप्लीकेशनों की ऍग्जीक्यूटेबल डायरैक्ट्री में कॉपी कर सकते हैं।

## सन्दर्भ

* यूनिस्क्राइब (माइक्रोसॉफ्ट की साइट पर]
* माइक्रोसॉफ्ट Typography
* Uniscribe at MSDN
* Summer Institute of Linguistics. Uniscribe versions

## बाहरी कड़ियाँ
* How to update usp10.dll at विंडोज़ 2000
* FAQ about usp10.dll
* Uniscribe versions
* Introduction to Uniscribe and Good Demo

श्रेणी:यूनिकोड
श्रेणी:इण्डिक कम्प्यूटिंग
ला फान्तेन

right|thumb|300px|ला फान्तेन
**जीन डो ला फांतेन** (La Fontaine) (८ जुलाई १६२१ - १३ अप्रैल १६९५) फ्रांस के बाल-कथाकार एवं कवि थे।

चैटो थिएरी (फ्रांस) में सन् 1621 में जन्मे ला फांतेन ने धर्मशास्त्र तथा कानून की शिक्षा ग्रहण की और कुछ समय बाद वे पेरिस चले गए। वहाँ उन्होंने ग्रामीण काव्यसंवाद, वीरकाव्य, गाथाकाव्य, गीतिकविता आदि लिखना प्रारंभ किया। 1665 में उनकी कहानियाँ प्रकाशित हुई। सन् 1668 से 1694 के बीच उन्होंने पंचतंत्र के ढंग की कल्पित कथाओं की 12 पुस्तकें प्रकाशित कराई। सन् 1695 में उसकी मृत्यु हो गई।

अपने प्रकृतिप्रेम, मनोवैज्ञानिक अंतर्दृष्टि तथा आह्लादकारी हास्य विनोद के कारण उसने इन कल्पित आख्ययिकाओं के रूप रंग में नया विस्तार किया। नैतिक उपदेशक के रूप में वह प्राय: निराशावादी था किंतु मनुष्य की कमजोरियों की जानकारी के बावजूद उसमें कटुता नहीं आ पाई। सुख प्राप्ति के इच्छुक लोगों को उसने एकांतवास तथा प्रकृतिसंपर्क में रहने की सलाह दी है। वह उस समय का महान कलाकार था जब सौभाग्य से चौदहवें लूई के शासनकाल में फ्रांस में सुख्यात लेखकों की अच्छी जमात विद्यमान थी। 

## बाहरी कड़ियाँ
* https://web.archive.org/web/20071012015930/http://www.musee-jean-de-la-fontaine.fr/ : The museum is the native house of the poet in Château-Thierry, France (in French but soon in English)
* 
* https://web.archive.org/web/20110712184544/http://www.lafontaine.net/ - extensive information and works online
* Biography, Analysis (in French)
* Chocolat Menier - Les Fables de La Fontaine pictures and French language text
* Jean de La Fontaine: text, concordance and frequency list (in Italian)
* Fables from La Fontaine read by a French native speaker
* Biography and Fables in French language
* Eric Ormsby on the La Fontaine's fables from [Parnassus: Poetry in Review](https://web.archive.org/web/20130505132856/http://en.wikipedia.org/wiki/Parnassus_(magazine))

श्रेणी:फ्रांसीसी साहित्यकार
यूनीक आइडेंटिफिकेशन नंबर

UID योजना, यूपीए सरकार की एक बहुत ही महत्वकांशी योजना है। इस योजना के लिए योजना आयोग के तहत UID अथॉरिटी ऑफ इंडिया (UIDAI) का गठन होगा। ये संगठन सुनिश्चित करेगा कि इसका फायदा किसी भी तरह से गैर-सामाजिक तत्व न उठा पाएं। UID योजना के तहत देश के हर नागरिक को एक अद्वितीय नंबर दिया जाएगा।

सरकार देश के हर नागरिक को एक यूनीक आइडेंटिफिकेशन नंबर देने की प्रक्रिया में जोर-शोर से जुट गई है। सरकार की योजना के मुताबिक 2011 तक सभी नागरिकों को यूनिक आइडेंटिफिकेशन संख्या जारी कर दी जाएगी। और इस प्रोजेक्ट के लिए सरकार ने इन्फोसिस के को-चेयरमैन नंदन नीलेकणी को चुन भी लिया है।
thumb|right|200px|नंदन नीलेकणी

यानी इस नए संगठन के प्रमुख हैं नंदन नीलेकणी। नंदन अब इन्फोसिस के को-चेयरमैन नहीं बल्कि कैबिनेट मंत्री के रूप में जाने जाएंगे।

## ''' प्रत्येक आवश्यकता के लिये केवल 'एक कार्ड' '''

इसके माध्यम से देश की आन्तरिक सुरक्षा से जुड़ी चिन्ताओं के समाधान के अलावा वस्तुओं और सेवाओं के सार्वजनिक बँटवारे के लिये एक व्यवस्थित तन्त्र भी विकसित किया जा सकेगा। प्रारम्भ में UID नम्बर राष्ट्रीय जनसङ्ख्या रजिस्टर या मतदाता सूची के आधार पर आवण्टित किया जायेगा। व्यक्ति की पहचान पर जालसाजी की संभावना समाप्त करने के लिये इसमें छवि और बायोमेट्रिक आँकड़े जोड़े जायेंगे। साथ ही, लोगों के लाभ के लिये इसके आसान पंजीकरण और जानकारियों में बदलाव की प्रक्रिया को आसान बनाने के तरीकों पर भी विचार किया जा रहा है।

प्रस्तावित आइडेंटिटी कार्ड ऐसे स्मार्ट कार्ड होंगे जिनपर व्यक्ति की पूरी जानकारी मिलेगी। शख्स के उंगलुइयों के निशान और तस्वीर। ऐसा नहीं है कि ये यूनीक आइडेंटिटी कार्ड वयस्कों को ही मिलेंगे। बल्कि ये उन्हें भी दिए जाएंगे जो 18 साल से कम उम्र के हैं। इसका लक्ष्य विभिन्न सरकारी विभागों के बीच पहचान के लिए प्रचलित अलग-अलग व्यवस्थाओं को खत्म करना है। इन स्मार्ट कार्ड्स पर सरकार 6 अरब डॉलर की रकम खर्च करेगी।

## '''कहां चलेगा पायलट प्रोजेक्ट?'''

सरकार ने इस प्रोजेक्ट के लिए कर्नाटक को बतौर पायलट राज्य चुना है। नैशनल अथॉरिटी फॉर युनीक आइडेंटिटी (NAUI), ने राज्य सरकार से छोटे पैमाने पर इस योजना को लागू करने को कहा है। 

कर्नाटक में इस योजना की जिम्मेदारी ई-गवर्नेस डिपार्टमेंट के हाथों में होगी। डिपार्टमेंट शहरी और ग्रामीण जिलों की पहचान कर डाटाबेस इकट्ठा करेगा और इसकी अनुकूलता को आंकेगा।

## '''तीन साल में पूरी होगी योजना '''

इस योजना को पूरा होने में काफी समय लगेगा। कारण है जन्म, मौतें, शादियों, पासपोर्ट डाटा, बैंक अकाउंट और राशन आँकड़ो को एक डाटाबेस में डालना। और फिर, ऐसा करने से अलग-अलग कार्यालयों के लिए भी सहुलियत होगी। अपने खातों का अद्यतनीकरण करने के लिए सीधे केंद्रीय डाटाबेस का अन्वेषण कर सकते हैं। 

सरकार को उम्मीद है कि इस योजना को पूरा होने में 3 साल का समय लग जाएगा।

## बाहरी कड़ियाँ
* UID को मिला नए नाम का 'आधार' और लोगो (इकनॉमिक टाइम्स)
* यूआईडी को मिला 'आधार' (बिजनेस स्टैण्डर्ड)
* यूनिक पहचान पत्र : एक साल में बढ़े कुछ कदम (बिजनेस स्टैण्डर्ड)
* UIDnumber.org - For promoting UID
* India to launch 'ID card' scheme
* Govt downloads Infosys Nilekani, he says first unique ID card within 2 years
* What Nilekani will log on to in the ID project

श्रेणी:भारत सरकार
रानी चेन्नम्मा

**रानी चेनम्मा** (कन्नड: ಕಿತ್ತೂರು ರಾಣಿ ಚೆನ್ನಮ್ಮ) (१७७८ - १८२९) भारत के कर्नाटक के कित्तूर राज्य की रानी थीं। सन् १८२४ में (सन् १८५७ के भारत के स्वतंत्रता के प्रथम संग्राम से भी ३३ वर्ष पूर्व) उन्होने हड़प नीति (डॉक्ट्रिन ऑफ लेप्स) के विरुद्ध अंग्रेजों से सशस्त्र संघर्ष किया था। संघर्ष में वह वीरगति को प्राप्त हुईं। भारत में उन्हें भारत की स्वतंत्रता के लिये संघर्ष करने वाले सबसे पहले शासकों में उनका नाम लिया जाता है। 

रानी चेनम्मा के साहस एवं उनकी वीरता के कारण देश के विभिन्न हिस्सों खासकर कर्नाटक में उन्हें विशेष सम्मान हासिल है और उनका नाम आदर के साथ लिया जाता है। झांसी की रानी लक्ष्मीबाई के संघर्ष के पहले ही रानी चेनम्मा ने युद्ध में अंग्रेजों के दांत खट्टे कर दिए थे। हालांकि उन्हें युद्ध में सफलता नहीं मिली और उन्हें कैद कर लिया गया। अंग्रेजों के कैद में ही रानी चेनम्मा का निधन हो गया।

## जीवनी

कर्नाटक में बेलगाम के पास एक गांव ककती में १७७८ को पैदा हुई चेन्नम्मा के जीवन में प्रकृति ने कई बार क्रूर मजाक किया। पहले पति का निधन हो गया। कुछ साल बाद एकलौते पुत्र का भी निधन हो गया और वह अपनी मां को अंग्रेजों से लड़ने के लिए अकेला छोड़ गया।

बचपन से ही घुड़सवारी, तलवारवाजी, तीरंदाजी में विशेष रुचि रखने वाली रानी चेन्नम्मा की शादी बेलगाम में कित्तूर राजघराने में हुई। राजा मल्लासारजा की रानी चेनम्मा ने पुत्र की मौत के बाद शिवलिंगप्पा को अपना उत्ताराधिकारी बनाया। अंग्रेजों ने रानी के इस कदम को स्वीकार नहीं किया और शिवलिंगप्पा को पद से हटाने का आदेश दिया। यहीं से उनका अंग्रेजों से टकराव शुरू हुआ और उन्होंने अंग्रेजों का आदेश स्वीकार करने से इनकार कर दिया।

अंग्रेजों की नीति 'डाक्ट्रिन ऑफ लैप्स' के तहत दत्तक पुत्रों को राज करने का अधिकार नहीं था। ऐसी स्थिति आने पर अंग्रेज उस राज्य को अपने साम्राज्य में मिला लेते थे। कुमार के अनुसार रानी चेन्नम्मा और अंग्रेजों के बीच हुए युद्ध में इस नीति की अहम भूमिका थी। १८५७ के आंदोलन में भी इस नीति की प्रमुख भूमिका थी और अंग्रेजों की इस नीति सहित विभिन्न नीतियों का विरोध करते हुए कई रजवाड़ों ने स्वतंत्रता संग्राम में भाग लिया था।

डाक्ट्रिन ऑफ लैप्स के अलावा रानी चेन्नम्मा का अंग्रेजों की कर नीति को लेकर भी विरोध था और उन्होंने उसे मुखर आवाज दी। रानी चेन्नम्मा पहली महिलाओं में से थीं जिन्होंने अनावश्यक हस्तक्षेप और कर संग्रह प्रणाली को लेकर अंग्रेजों का विरोध किया।

अंग्रेजों के खिलाफ युद्ध में रानी चेन्नम्मा ने अपूर्व शौर्य का प्रदर्शन किया, लेकिन वह लंबे समय तक अंग्रेजी सेना का मुकाबला नहीं कर सकी। उन्हें कैद कर बेलहोंगल किले में रखा गया जहां उनकी २१ फरवरी १८२९ को उनकी मौत हो गई। पुणे-बेंगलूरु राष्ट्रीय राजमार्ग पर बेलगाम के पास कित्तूर का राजमहल तथा अन्य इमारतें गौरवशाली अतीत की याद दिलाने के लिए मौजूद हैं।

## बाहरी कड़ियाँ
* स्वाधीनता आन्दोलन और नारी चेतना शक्ति (मधुरिमा)

## सन्दर्भ

श्रेणी:कर्नाटक का इतिहास
श्रेणी:वीरांगना
श्रेणी:भारतीय महिलाएँ
१५००

**१५००** ग्रेगोरी कैलंडर का एक साधारण वर्ष है।

## घटनाएँ
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर =30

## अज्ञात तारीख़ की घटनाएँ
## जन्म
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर =30

## निधन
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर

श्रेणी:१५००
श्रेणी:वर्ष
सोमालियाई शिलिंग

**शिलिंग** (अंग्रेजी), शिलिन (सोमाली, साथ ही شلن) या सिल्लिनो (इतालवी) 1962 से सोमालिया की मुद्रा है। इसका आईएसओ 4217 और कोड SOS है। यह 100 सेंट्स (अंग्रेजी), सेन्टी (सोमाली) या सेन्टीसीमी (इतालवी) से समविभाजित है। 

## इतिहास
शिलिंग 1921 से सोमालिया के कुछ हिस्सों की मुद्रा रही है, जब ब्रिटिश सोमालीलैंड में पूर्वी अफ्रीकी शिलिंग को जारी किया गया था। 1962 में (1960 में स्वतंत्रता हासिल करने के बाद) इतालवी सोमालीलैंड के सोमालो और पूर्वी अफ्रीकी शिलिंग (दोनों ही मूल्य में बराबर थे) के स्थान पर सममूल्य पर सोमाली शिलिंग जारी किया गया।

श्रेणी:मुद्रा
भास्कर प्रथम

**भास्कर प्रथम** (600 ई – 680 ईसवी) भारत भारत के सातवीं शताब्दी के गणितज्ञ थे। संभवतः उन्होने ही सबसे पहले संख्याओं को उस पद्धति में लिखना आरम्भ किया जिसे आज दाशमिक स्थानीय मान पद्धति के नाम से जाना जाता है। उन्होने आर्यभट्ट की कृतियों पर टीका लिखी और उसी सन्दर्भ में ज्या य (sin x) का परिमेय मान बताया जो अनन्य है, अत्यन्त उल्लेखनीय है। आर्यभटीय पर उन्होने सन् ६२९ में **[[आर्यभटीयभाष्य]]** नामक टीका लिखी जो संस्कृत गद्य में लिखी गणित एवं खगोलशास्त्र की प्रथम पुस्तक है। आर्यभट की परिपाटी में ही उन्होने महाभास्करीय एवं लघुभास्करीय नामक दो खगोलशास्त्रीय ग्रंथ भी लिखे। ऐसा प्रतीत होता है कि महाभास्करीय प्रथम रचना है और लघुभास्करीय उसके बाद की रचना है। महाभास्करीय के कुछ भागों का बाद में अरबी में अनुवाद हुआ। महाभास्करीय की टीका में शङ्करनारायण ने भास्कर प्रथम को 'श्रीमद्गुरूभास्कर' कहकर सम्बोधित किया है। उन्हें 'सर्वज्ञ भास्कर' भी कहा जाता रहा।
 
भास्कर प्रथम के काल के विषय में कलियुग के 3730 वर्ष बीत जाने के बाद अर्थात् इसवी सन् 629 लगभग माना गया है। भास्कर प्रथम के जन्म स्थान के विषय में स्पष्ट जानकारी तो नहीं है, अन्तःसाक्ष्य के आधार पर ये अष्मक या सौराष्ट्र के रहने वाले होंगे, ऐसा प्रतीत होता है। आर्यभट्टीय की टीका उन्होंने सौराष्ट्र के वल्लभी नामक स्थान पर रहकर लिखा, ऐसा लगता है। कुछ लोगों का मानना है कि उनका जन्म अष्मक में हुआ था और वे वहाँ से वल्लभी चले गए। अष्मक खगोल विज्ञान अध्ययन का एक प्रधान केन्द्र रहा होगा, यह भी प्रतीत होता है। अष्मक एक देश विशेष का नाम था या जनपद, यह स्पष्ट नहीं हो पया है। अष्मक पश्चिमोत्तर भारत का स्थान था या नर्मदा और गोदावरी के मध्य का स्थान था, यह भी स्पष्ट नहीं हो पाया है। भास्कर प्रथम द्वारा की गयी आर्यभट्टीय की टीका उनकी महत्वपू्र्ण कृतियों में से एक है।

## योगदान
### संख्याओं का निरूपण
भास्कर का संभवतः सबसे महत्वपूर्ण गणितीय योगदान स्थानीय मान के अनुसार संख्याओं के निरूपण के रूप में है।

### खगोलशास्त्र में
महाभास्करीय में गणितीय खगोलविज्ञान से संबंधित आठ अध्याय हैं। यह पुस्तक ग्रहों के देशांतर, ग्रहों और तारों की युति, चंद्रमा की कलाएँ, सूर्य और चंद्र ग्रहण, तथा ग्रहों के उदय और अस्त होने जैसे विषयों पर आधारित है।

महाभास्करीय के कुछ अंशों का बाद में अरबी में अनुवाद किया गया।

### अन्य योगदान

right|thumb|300px|प्रथम भास्कर की विधि से ज्या (sine) का सन्निकटन (pproximation

: \sen x \approx \frac{16x (\pi - x)}{5 \pi^2 - 4x (\pi - x)}, \qquad (0 \leq x \leq \frac{\pi}{2})

## इन्हें भी देखें
* भास्कर प्रथम का ज्या सन्निकटन सूत्र (Bhaskara I's sine approximation formula)
* आर्यभट की ज्या सारणी (Aryabhata's sine table)
* माधव की ज्या सारणी
* महाभास्करीय
* लघुभास्करीय

## बाहरी कड़ियाँ
* महाभास्करीय (आर्काइव डॉट ओआरजी)
* लघुभास्करीय (आर्काइव डॉट ओआरजी)
* महाभास्करीय का अंग्रेजी अनुवाद
* आर्यभटकृतम् आर्यभटीयम् भास्कर-विरचित-भाष्योपेतम् (आर्यभटीय, भास्कर विरचित भाष्य सहित)
* Aryabhatheeya with commentary of Bhaskar and Someshwar (कृपाशंकर शुक्ल, लखनऊ विश्वविद्यालय)
* अनुक्रमणिका:महाभास्करीयम् (संस्कृत विकिस्रोत)
* अनुक्रमणिका:लघुभास्करीयम् (संस्कृत विकिस्रोत)
* Making diagrams speak, in Bhaskar I’s commentary on the आर्यभटीय (अगाथे केलर)

श्रेणी:भारतीय गणितज्ञ
चार्ल्स फ्रांसिस रिक्टर

**चार्ल्स फ्रांसिस रिक्टर** (२६ अप्रैल १९०० - ३० सितंबर १९८५) एक अमरीकी सीज़्मोलॉजिस्ट और भौतिकशास्त्री थे। इन्हें रिक्टर पैमाना के अन्वेषण के लिये जाना जाता है।

## सन्दर्भ

श्रेणी:अमेरिका के लोग